Zisťovanie záujmu o domáce antigénové samotesty pre žiakov školy

Milí rodičia, žiaci,

ministerstvo školstva na začiatku školského roka 2021/2022 poskytne antigénové samotesty na domáce použitie tým žiakom základných škôl, špeciálnych základných škôl, stredných škôl a špeciálnych stredných škôl, ktorých rodičia prejavia záujem o takýto druh samotestov, za účelom udržania bezpečného prostredia v školách. Takúto možnosť majú aj tí žiaci, ktorí sú zaočkovaní a aj tí žiaci, ktorí prekonali ochorenie COVID-19, pokiaľ ich rodičia o ne prejavia záujem. **Vo všetkých prípadoch je testovanie domácimi antigénovými samotestami dobrovoľné a bezplatné.**

**Každý žiak, ktorého rodič prejaví záujem, dostane 1 balenie, ktoré obsahuje 25 ks testov na domáce samotestovanie a 25 ks sterilných odberových tyčiniek.** Pokiaľ sa rodič rozhodne využiť možnosť domáceho antigénového samotestovania, odporúča sa  realizovať ho v pondelok a vo štvrtok ráno pred nástupom do školy alebo v prípade, že žiak prejavuje niektorý z príznakov ochorenia COVID-19.

**Harmonogram pre realizáciu testovania domácimi antigénovými samotestami**

1. **Od 23. 8. 2021 do 26. 8. 2021** škola zistí záujem o domáce antigénové samotestovanie medzi rodičmi (prostredníctvom EDUPAGE)**Prosíme o vyjadrenie záujmu do 25. 08. 2021 do 23:50 hod. na adrese: https://gcd.edupage.org/**

* **Informácia pre rodičov 1. ročníka: V prípade záujmu o samotestovanie nás kontaktujte mailom na:** [**a.kakosova@gcd.sk**](mailto:a.kakosova@gcd.sk)**, v texte uveďte prosím meno žiaka a študijný odbor, prípadne nás kontaktujte telefonicky na tel. čísle +421 918 589 466 do 26. 08. 2021**

1. **Od 26. 8. 2021** škola požiada odbor školstva na okresnom úrade v sídle kraja o vydanie príslušného počtu balení samotestov. Škola môže požiadať len o presný počet samotestov, Nemôže požiadať o viac balení samotestov. Jeden žiak má nárok na 1 balenie samotestov.

* **Od 30. 8. 2021**škola vyzdvihne požadovaný počet balení samotestov na príslušnom odbore školstva okresného úradu v sídle kraja. Škola je povinná na vyžiadanie okresného úradu preukázať počet rodičov, ktorí prejavili záujem o antigénové samotestovanie. (napr. informáciou z EDUPAGE).

1. **Od 31. 8. 2021** škola informuje rodičov o presnom dátume výdaja samotestov. Rodič pri preberaní samotestov škole podpíše „Odovzdávací a preberací protokol antigénových samotestov na domáce použitie a návod na použitie“, ktorým prehlási, že samotesty nebudú použité na iný účel ako na samotestovanie žiaka.

**Pri vykonávaní testu žiak postupuje podľa pokynov výrobcu testu a návodu zverejneného Ministerstvom zdravotníctva SR.**

Návod na použitie: <https://www.health.gov.sk/Zdroje?/Sources/tlacove_spravy/coronavirus/samodiagnosticky-test-navod-na-pouzitie.pdf>

Sprievodca pre samotestovanie: <https://www.health.gov.sk/Zdroje?/Sources/tlacove_spravy/coronavirus/Sprievodca-samotestovanie-Covid-19.pdf>